Ügyiratszám: HSZ/35411-1/2022**.**

Látta:

**----------------------------**

Bárdos Ilona

*gazdasági irodavezető*

**JEGYZŐKÖNYV**

**Hajdúszoboszló Város Önkormányzatának**

*Pénzügyi és Gazdasági Bizottsága 2022. november 03-án 1400 órakor kezdődő nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai Vajna Ferenc terem.

**Jelen vannak** a csatolt jelenléti ív szerinti bizottsági tagok: Harsányi István elnök, Mester József, dr. Sóvágó László, Nagy Attila

**A Polgármesteri Hivatal részéről jelen vannak:** Bárdos Ilona gazdasági irodavezető, Szabóné Szabó Mária vagyongazdálkodási ügyitéző, dr. Póti Krisztián vagyongazdálkodási referens, Lőrincz László szakértő

**Jegyzőkönyvvezető:** Balla Lászlóné

Harsányi István: Köszöntöm a megjelenteket. Az aláírt jelenléti ív alapján megállapítom, hogy a bizottság 4 fővel határozatképes. Tóth Márta bizottsági tag jelezte, hogy nem tud jelen lenni az ülésen. A meghívó szerint tervezzük mai ülésünket.

Van-e más javaslat? – amennyiben nincs, kérem, szavazzunk. Aki a napirendi javaslatot elfogadja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, dr. Sóvágó László, Nagy Attila) ellenszavazat és tartózkodás nélkül elfogadta a napirendi javaslatot (a döntéshozatalban 4 fő vett részt).

**162/2022. (XI.03.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadta a napirendi javaslatot.**

**Napirend:**

1. Előterjesztés Hajdúszoboszló Város Önkormányzata és Intézményei biztosítási pályázat elbírálására. (csak bizottsági anyag)

Előadó: gazdasági irodavezető

Tájékoztatók, bejelentések

**1. napirend**

***Előterjesztés Hajdúszoboszló Város Önkormányzata és Intézményei biztosítási pályázat elbírálására (csak bizottsági anyag)***

Harsányi István: van-e kiegészítés?

Lőrincz László: a pályázati kiírásnak megfelelően csak alkuszok adtak be ajánlatot, ők hoztak biztosító társaságokat, ők választották ki az általuk legjobbnak tartott biztosítót. E szerint a jelenlegi biztosítónk az Allianz Hungária adta a legjobb árajánlatot, ami a Reaktivál Kft-nek, mint alkusznak a javaslata volt. Jelen pillanatban is a Reaktivál Kft-vel van szerződésünk.

Bárdos Ilona: polgármester úr véleménye is az, hogy elég nagy különbség van az árajánlatok között, a kedvezőbb a Reaktivál Kft. ajánlata.

Harsányi István: van-e kérdés? – vélemény? – amennyiben nincs, kérem szavazzunk. Aki a határozati javaslatot elfogadja, kérem, kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, dr. Sóvágó László, Nagy Attila) tartózkodás és ellenszavazat nélkül elfogadta a javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatokat hozta:

**163/2022. (XI. 03.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága hozzájárulását adja, hogy a jelenlegi konstrukció szerint 2023. január 01. naptól további három évre az Allianz Hungária Biztosító Zrt-vel kössön szerződést Hajdúszoboszló Város Önkormányzata.**

Határidő: 2022. december 31.

Felelős: jegyző

Harsányi István: egyebekben van-e valakinek közlendője, bejelentenivalója? – nincs.

Köszönöm mindenkinek a részvételt!

A Pénzügyi és Gazdasági Bizottság elnöke 1405 órakor az ülést bezárta.

**K.m.f**

**Harsányi István Mester József**

***bizottsági elnök bizottsági elnökhelyettes***

**Balla Lászlóné**

***jegyzőkönyvvezető***